Kamu bisa jelasin ke aku soal Pakan dalam bahasa minangkabau?

Pakan adolah makanan nan baâgiah ka hewan bukan ka urang. Hewan-hewan nan baâgiah pakan biasonyo marupoan hewan nan barado dalam kandali manusia dan kalangsuangan hiduiknyo dipangaruhi dek manusia, ajak hewan domestik atau satwa jalang nan dirawat urang.

Sabagai makhluk hiduik, hewan parolu nutrien untuak kaparluan metabolisme badannyo. Jinih pakan nan baâgiah ka hewan bavariasi dan tagantuang pado kabutuhan fisiologis hewan atau kalompok hewan nan diagiah pakan. Dek tu, sacaro umum pakan hewan haruih manganduang makronutrien nan dibutuhkan badan dalam jumlah banyak, ajak karbohidrat, protein, dan lipid; saroto mikronutrien nan baguno untuak badan pado jumlah nan labiah saketek, ajak vitamin dan mineral. Formulasi pakan sangek bakaitan jo kabutuhan energi saekor hewan. Kalabiahan atau kakurangan nutrien tatontu dapek bapangaruah kasihatan hewan.

Biaso sacaro tradisional, hewan baâgiah pakan barupo siso makanan urang dan produk sampingan industri pangolahan makanan. Katiko industri patarnakan bakambang, urang-urang barusaho manyadiokan pakan taranak dalam jumlah gadang dan pabirik pakan pun babuek untuak manghasilkan pakan komersial. Katiko hewan kasayangan samakin digemari, pakan komersial untuak inyo mamanuhi pasar juo.